NaiveNeuron/SloPal huggingface dataset:
Hudacký, Ján, poslanec NR SR (2015-09-16):
Ďakujem pekne, pani podpredsedníčka. Ja som veľmi rád, pán podpredseda Figeľ, že si sa dotkol predovšetkým príčiny tejto utečeneckej krízy, ktorá v novodobej histórii sveta, môžem takto povedať, nemá obdobu. Na istom internetovskom portáli som si prečítal aktuálny článok s názvom Islamisti zrovnali so zemou sýrsky kláštor Mar Elian, vzdorujú posledné kresťanské dediny. Európa hovorí momentálne iba o tých, ktorí sú niekde na ceste medzi Budapešťou a Mníchovom možno, a veľmi málo sa dotýka práve tých a hľadá riešenie pre tých, ktorí podliehajú genocíde, ktorí sú dennodenne likvidovaní kdesi v Sýrii alebo v Iraku, a neriešime tento problém. Kde je OSN? Kde je Bezpečnostná rada? Prečo tí, ktorí môžu rozhodnúť o konkrétnych aktivitách, dokonca o vojenskom riešení tejto krízy, príčin tejto krízy, prečo sa neozývajú? A to sú tí, obyčajne sú to tí, ktorí sa podieľali, žiaľ, na príčinách tejto krízy, ktorí nereagovali vtedy, keď bolo treba reagovať. Kde sú tí, ktorí môžu zvolať Bezpečnostnú radu? Prečo ju nezvolajú? Pretože my riešime len časť problému. Kvóty nevyriešia túto situáciu, ktorú momentálne máme. Kvóty ju absolútne nevyriešia, ak nevyriešime príčiny tejto migračnej alebo utečeneckej krízy. Ďakujem pekne.
Š. Kužma, poslanec: (2008-01-21):
Pán predseda vlády hovoril veľmi rýchlo a veľmi kričal, ale nehovoril pravdu. Nie je pravda, že Česká republika má taký rast ako Slovensko, a keď si pustí Českú televíziu, tak je tam denne o tom, že potrebujú robiť reformy, aké boli urobené na Slovensku, aby nedopadli Čechy ako Maďarsko, kde socialisti vládli presne, ako on vládne. Nehovoril pravdu, že konal vo veci Slovenského pozemkového fondu. Šesť mesiacov nekonal a tie škody sa ešte len prejavia za tých šesť mesiacov. Nehovoril pravdu, že plyn nezdražil. Zdražil fabrikám, ale aj bytovým podnikom. Lož sa stala jeho pracovnou metódou, hlavne kričať, hovoriť presvedčivo, na obsahu nezáleží. Bez problémov poprie sám seba. V roku 2004 povie, že keď dražejú potraviny, je to vina vlády, v roku 2007 za to vláda nemôže. V roku 2005 povie, že i laik, nielen odborníci, musí konštatovať, že diaľnice sa do roku 2010 nedajú postaviť. Medzitým prejdú ďalšie dva roky straty, on povie, že sa dajú postaviť. Sám seba poprie. Projekty PPP vyhlási za neschopnosť ministerstva riadiť proces výstavby. Odrazu dva roky nato príde s nadšením, že to je spôsob, ako sa dajú postaviť diaľnice. Čiže jeden deň úplne kľudne takým istým presvedčivým hlasom poprie to, čo povedal pred pár dňami.
Blanár, Juraj, podpredseda NR SR (2021-01-29):
Vyhlasujem všeobecnú rozpravu za uzatvorenú a predpokladám, že pán poslanec Beluský nemá záujem v záverečnom slove vystúpiť. Rovnako asi pán spravodajca. Ďakujem obom a prerušujem rokovanie o tomto bode programu. Odovzdávam slovo môjmu kolegovi. (Striedanie sa predsedajúcich schôdze.)
Remiášová, Anna, poslankyňa NR SR (2021-06-22):
Vážený pán predsedajúci, vážené pani poslankyne, páni poslanci, dovoľte mi ako spoločnej spravodajkyni výborov informovať vás o výsledku prerokovania predmetného poslaneckého návrhu zákona vo výboroch v druhom čítaní. Národná rada svojím uznesením pridelila návrh zákona na prerokovanie ústavnoprávnemu výboru, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny ako gestorskému výboru. Výbor pre sociálne veci o návrhu nerokoval, pretože nebol uznášaniaschopný. Ostatné určené výbory návrh prerokovali a zhodne ho odporúčali schváliť s pripomienkami. Poslanci, ktorí nie sú členmi určených výborov, neoznámili gestorskému výboru žiadne stanoviská. Pozmeňujúce návrhy, ktoré vyplynuli z uznesení výborov, sú uvedené v IV. časti spoločnej správy. Gestorský výbor odporúča hlasovať o osemnástich pozmeňujúcich návrhoch spoločne a tieto schváliť. Na základe rokovania výborov a rozpravy v gestorskom výbore gestorský výbor odporúča návrh zákona schváliť v znení pozmeňujúcich návrhov uvedených v spoločnej správe. Pán predsedajúci, otvorte, prosím, rozpravu.
Danko, Andrej, predseda NR SR (2019-05-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Chce sa vyjadriť spravodajca? Nie. Prerušujem rokovanie o tomto bode programu. Budeme pokračovať prvým čítaním o návrhu poslancov Kiššovej, Jurzycu, Galka a Rajtára na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov. Návrh zákona je pod tlačou 1418. Návrh na jeho pridelenie na prerokovanie výborom je v rozhodnutí č. 1530. Dávam slovo poslankyni Kiššovej, aby návrh zákona uviedla. (Rokovanie o návrhu poslancov Národnej rady Slovenskej republiky Jany Kiššovej, Eugena Jurzycu, Ľubomíra Galka a Jozefa Rajtára na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov , tlač 1418.)
Linhart, Patrick, poslanec NR SR (2020-07-24):
Ďakujem za slovo. Prosím vás pekne, ja sa zase vrátim ako prvýkrát, keď som tu sedel a dal som prvý faktickú, ja sa za vás hanbím. Ja sa naozaj za vás všetkých hanbím. Ja sa hanbím, že tu riešime takéto voloviny. Počúvame pána ministra. Pán minister, ďakujem za update, ďakujem za update. To, čo sa deje, je oveľa, alebo čo sa dialo v minulosti, je oveľa vážnejšie ako, ako nejaká diplomovka. Pokiaľ máte nejaké pochybnosti a tieto diplomovky chcete riešiť donekonečna, ja som Denníku N a Aktualitám, ja som, prosím vás pekne, odovzdal všetky podpísané papiere, že môžu preverovať všetky moje írske školy. Nemám čo tajiť, preverili si ma, som v poriadku. Urobte tak aj vy, aby sme nemuseli nabudúce riešiť potom vás. Lebo mnohí tam z vás sedia, nemyslím si, že ste úplne čistí a vykrikujete to do mikrofónu, a pritom by ste mali byť ticho. Ďalšia vec je, že ja momentálne takisto riešim štyri prípady a ja, s políciou Slovenskej republiky, a ja naozaj toto všetko považujem za stratu času. Ja považujem za stratu času, kde si tu niekto robí piár, pretože potrebuje si dať hore nejaké preferencie cez leto, aby nebol pozabudnutý, a či sa budeme tu baviť o nejakých progresívcoch, nejakých, ktorí sa teraz nejak objavili z nejakého politického hrobu a potrebujú sa rýchlo objaviť, alebo rozbíjačov vlády opozície. Ja vám poviem, ja by som radšej tento čas využil na to, aby som robil pre ľudí, pretože tí ľudia ma tu zvolili, aby som robil tú prácu pre nich a nie viedol tieto tu, tento cirkus, túto šaškáreň, ktorú tu vy teraz momentálne predvádzate. To je fakt na, to je, to je na zaplakanie, to je na zaplakanie. A ten dôvod na odvolanie premiéra? Prosím vás pekne, ako toto je normálne celé jedno veľké smiešne divadlo. Prosím vás, poďme pracovať pre ľudí, ukončite cirkus a poďme makať pre tých, ktorí si nás tu volili. Ďakujem pekne. (Potlesk.)
Mezenská, Helena, poslankyňa NR SR (2014-10-21):
Ak dovolíte, budem pokračovať. Chcela by som poprosiť spravodajcu, aby ma z tohto pozmeňujúceho návrhu vypustil.
B. Bugár, podpredseda NR SR: (2005-09-23):
Pán poslanec bol posledný, ktorý sa prihlásil do rozpravy. Preto vyhlasujem rozpravu o tomto bode programu za skončenú. Pán minister, nech sa páči, môžete sa vyjadriť k rozprave.
Pellegrini, Peter, predseda NR SR (2015-06-15):
Ďakujem pekne. Teraz vystúpi prvý písomne prihlásený pán poslanec Matovič. Pripraví sa po ňom pán poslanec Beblavý. Ďakujem. Nech sa páči.
Klus, Martin, podpredseda NR SR (2019-10-24):
Ďakujem pekne. Otváram rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie je tomu tak. Spravodajkyňa? Pani poslankyňa Sárközy? Nie. Prerušujem rokovanie o tomto bode programu. A nasleduje prvé čítanie o vládnom návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Vládny návrh zákona je uverejnený ako tlač 1603, správa výboru má tlač 1603a. Nech sa páči, pán minister spravodlivosti, prosím, odôvodníte tento vládny návrh zákona.
Abrhan, Pavol, poslanec NR SR (2015-10-21):
Ďakujem pekne, začnem od posledného rečníka. Pán predseda Jarjabek, ďakujem veľmi pekne za pozvanie, veľmi rád ho prijmem. A pokiaľ hovoríte o čiernom prejave, no tak veď zapadá do logiky toho, ako som vystupoval. Ja som povedal, že ja nechcem hodnotiť školstvo, ale že hovorím o svojich dôvodoch, prečo som podpísal návrh na odvolanie ministra. Vy ste si predstavovali, že ja prídem a poviem, že, áno, uvediem dôvody, prečo chcem odvolať ministra, a budem teda chváliť, že toto urobil dobre, toto urobil dobre, toto urobil dobre? Veď to by nemalo vnútornú logiku. Ak hovorím o svojich dôvodoch, prečo som podpísal odvolanie, no tak musia byť negatívne tie dôvody, to je logické. Aspoň mne to tak logicky pripadá. Ďalej, pán poslanec Martvoň, no, áno, nie som schopný v tak krátkom čase teraz vymenovať všetkých, ktorí sú v Madride, ale je tam aj pani kancelárka Merkelová, ak chcete vedieť. Čiže aj s ňou bude rozprávať, ale neviem ešte kto všetkým, ale opýtam sa predsedu a potom vám môžem ten zoznam dať, aby ste boli uspokojený. A čo sa týka prepúšťania, no tak samozrejme, že pokiaľ by bolo podozrenie za vlády, keď bol ministrom pán minister Figeľ, že niektorý štátny úradník chcel prekaziť zbytočne presun finančných prostriedkov, tak aspoň s tým človekom by sa stretol, lebo vy jemu práve vyčítate to, že sa snažil šetriť verejné zdroje. A toto je práve opačný rozdiel. Pán poslanec Petrák, problémy školstva. No veď hovorme o nich, ale ten fakt neviete zaprieť, že z posledných desiatich rokov osem rokov je vo vláde strana SMER. Či sa vám to páči, alebo nie, čiže najväčšiu zodpovednosť v tomto nesie strana SMER a tú momentálne reprezentuje pán minister. Či sa to... (Prerušenie vystúpenia časomerom.)
Pčolinský, Peter, poslanec NR SR (2017-05-09):
Procedurálny návrh, aby Národná rada zaviazala ministerstvo vnútra, aby predložilo správu k využívaniu vrtuľníkov ministerstva vnútra členmi vlády Slovenskej republiky za obdobie od 1. marca 2016 až dodnes. Svoj návrh odôvodňujem tým, že mali sme tu na poslednej schôdzi správu o využívaní lietadla prezidentom Slovenskej republiky, a keďže podľa medializovaných informácií predseda vlády využíva vrtuľníky ministerstva vnútra, tak bolo by férové aj voči občanom, aj voči všetkým, ktorí sa tohto dopytujú, aby ministerstvo vnútra predložilo správu o využívaní týchto vrtuľníkov členmi vlády Slovenskej republiky. Ďakujem.
Laurenčík, Milan, podpredseda NR SR (2021-06-24):
Pán poslanec Eduard Kočiš, nech sa páči.
Baška, Jaroslav, poslanec NR SR (2017-09-08):
Ďakujem za slovo. Vážený pán poslanec kolega Kamenický, ja chcem len reagovať na tú jednu časť, keď si hovoril, kedy vznikala, za akého, za akých podmienok vznikal tento zákon o dlhovej brzde. Je to ústavný zákon a povedal to a dobre to zhodnotil aj minister financií Kažimír, keď bola tá konferencia teraz cez leto tu v Bratislave. Museli sme presvedčiť ako Slovenská republika naozaj vtedy v čase, v čase krízy, že sme dôveryhodný partner aj v oblasti financií a preto prišli odborníci z ministerstva financií a ďalší ľudia, ktorí, ďalší ľudia aj z bankového sektora, kde sa teda nejakým spôsobom dohodli a oslovili Národnú radu, nielen koaličných poslancov, ale aj opozičných poslancov, aby naozaj bola zhoda na tom novom ústavnom zákone o dlhovej, o dlhovej brzde. Za tú dobu sa naozaj zmenilo veľmi veľa a my nechceme urobiť to alebo urobiť nejaký zdrap papiera z dlhovej brzdy a z tohto ústavného zákona a som rád, že táto diskusia tu naozaj, naozaj je. Myslím si, že je čas, aby sme aj tento ústavný zákon o dlhovej brzde zmenili a zmenili ho tak, že sa dohodne koalícia aj opozícia na tom, akým spôsobom táto zmena, táto zmena prebehne. Ja som za to, aby keď sa zmení tento ústavný zákon, ja pevne verím, že nájdeme ten konsenzus medzi koalíciou a opozíciou, že budeme naďalej naozaj vyberať len tie priority, ktoré sú potrebné financovať a tá najväčšia priorita je naozaj dopravná infraštruktúra v súčasnosti, aj na tie ďalšie roky. Tie finančné prostriedky naozaj nemáme, nebudú eurofondy, PPP projekty tiež nebudeme môcť robiť úplne stále a uvoľniť túto dlhovú brzdu sa nám javí ako najlepší, najlepší nápad.
Figeľ, Ján, podpredseda NR SR (2012-06-27):
Presne, ide o čas. Ďakujem pekne, končím týmto všeobecnú rozpravu. Chce k tejto rozprave zaujať stanovisko navrhovateľka? (Reakcia navrhovateľky.) Nie. Ďakujem pekne. Pán spravodajca? (Reakcia spravodajcu.) Nech sa páči, áno.
Fecko, Martin, poslanec NR SR (2012-05-09):
Nejako ma nechcete pustiť, dobre, takže tiež pripomínam členom výboru osobitného pre kontrolu činnosti NBÚ, že zasadáme teraz o 12.15 hod. v miestnosti č. 71, kde sme mali aj minule. Ďakujem pekne.
P. Paška, predseda NR SR: (2007-03-27):
Otváram rozpravu. Písomne mám prihlášku od pána poslanca Tomáša Galbavého. Nech sa páči, pán poslanec, máte slovo.
V. Veteška, podpredseda NR SR: (2007-10-16):
Vyhlasujem 5-minútovú prestávku. (Prerušenie rokovania o 14.44 hodine.) (Pokračovanie rokovania o 14.45 hodine.)
Fecko, Martin, poslanec NR SR (2023-05-10):
Ďakujem pekne. Áno, pán kolega, ďakujem za úprimné slová. Myslím, že sa nepoznáme prvý rok, takže vieme, na akej lodi sme a stojíme, a veľmi rád ďakujem za tú štátnu cenu Ďurka Langsfelda, ktorú sme spolu začali ako hnutie a sme sa snažili aj takto morálne podporiť týchto statočných bojovníkov. Samozrejme, ani z diaľky sme všetkých nevychytali a myslím si, že povýšenie tejto ceny na určitú úroveň aj tú štátnu, myslím si, že malo by, a ešte aj tam si dal aj tú finančnú, nejaké ocenenie, myslím, že malo by to primäť tých politikov, ktorí prídu po nás, aby takýchto tichých, poctivých, statočných, ktorí bojujú proti korupcii a nevystatujú sa v médiách, ale sú doma a tam vedú ten svoj boj, aby sme ich čím najviac našli a títo by mali byť naším vzorom a mali by sa následne dostať aj do politiky, pretože o tomto má byť táto politika. Ďakujem veľmi pekne ešte raz.
Ľ. Jahnátek, minister hospodárstva SR: (2006-12-13):
Okrem toho pri notifikácii transpozície smernice 84/450/EHS týkajúcej sa klamlivej a porovnávacej reklamy Európska komisia predbežne neoficiálne vytkla neúplnosť transpozície tejto smernice. Preto sa zákon dopĺňa aj v tomto smere, konkrétne v § 11 ods. 2, aj keď nejde o podstatnú zmenu ustanovenia. Novelizáciou sa odstraňuje tiež duplicita pokuty v rôznej výške za rovnaký skutok podľa § 11 ods. 3 písm. b) a c). Vážená pani predsedajúca, panie poslankyne, páni poslanci, keďže ide o novelizáciu zákona, ktorú si vyžadujú zmeny iných zákonov, je nevyhnutná na to, aby orgány štátu mohli riadne a v celom rozsahu vykonávať dozor nad reklamou tovaru bez kompetenčných rozporov, žiadam vás o schválenie tohto návrhu zákona.
Zmajkovičová, Renáta, podpredsedníčka NR SR (2012-08-07):
Pán poslanec Poliačik s reakciou.
Pellegrini, Peter, predseda NR SR (2015-05-14):
Prezentujme sa a hlasujme o návrhu zákona ako o celku, s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 90, zdržalo sa 39, nehlasovali 2. Konštatujem, že sme schválili vládny návrh novely zákona č. 154/1994 Z. z. o matrikách. Posledným bodom, o ktorom bude treba hlasovať, je vládny návrh zákona, ktorým sa mení a dopĺňa zákon č. 314/2001 Z. z. o ochrane pred požiarmi, tlač 1427, je to bod 17 schváleného programu. Poprosím spoločného spravodajcu z výboru pre verejnú správu a regionálny rozvoj pána poslanca Dušana Bublavého, aby uviedol hlasovanie. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov a ktorým sa menia a dopĺňajú niektoré zákony , tlač 1427.)
Kaník, Ľudovít, poslanec NR SR (2015-02-13):
Je naozaj zjavným nezmyslom búrať existujúcu nemocnicu, ktorá navyše je známa dobrými službami, a opomínať obrovský pozemok, ktorý stojí kúsok vedľa. To naozaj sa prieči všetkým princípom akéhokoľvek triezveho uvažovania a svedčí o tom, že tento projekt je motivovaný niečím iným ako skvalitnením zdravotníctva a zdravotníckych služieb. Veľa sa tu hovorilo o spôsoboch financovania aj o alternatívnych možnostiach. Ja doplním ešte jednu, ktorá sa tu nespomínala. Máme tu 6,5 mld. euro uložených a investovaných prostredníctvom II. piliera cez správcovské spoločnosti. Veď to sa tak ponúka na využitie a s takou vďakou by správcovské spoločnosti kúpili vládne dlhopisy, ktoré by boli vydané za účelom získať peniaze napríklad na výstavbu takéhoto zariadenia alebo na výstavbu diaľnic, alebo na akékoľvek iné podobné verejné investície. Ale vláda to nerobí a nechce urobiť, pretože by sa vlastne ukázalo, že ten II. pilier má ešte ďalšie pozitíva, ešte širšie využitie v prospech ľudí tejto krajiny, a to, samozrejme, táto vláda nechce v žiadnom prípade pripustiť. Radšej bude tvrdiť úplné nezmysly a radšej bude šíriť skepsu a pochybnosti a prehliadať, že tu ležia peniaze, ktoré by boli lacné a ktoré by sa mohli využiť ku prospechu občanov tejto krajiny.
V. Novotný, poslanec: (2006-12-14):
Takže tiež by som sa chcel prihovoriť parlamentu, aby podporil túto poslaneckú novelu, aby sme ju mohli v pokoji prerokovať v druhom čítaní. Ďakujem pekne.
P. Minárik, poslanec: (2006-03-15):
Ako je vám určite známe, prednedávnom sme prijali novelu, ktorou sme upravili znenie ústavy o Najvyššom kontrolnom úrade a týmto sme zaviedli pre úrad možnosť ďalšieho pôsobenia alebo širšieho pôsobenia v oblasti verejnej správy a rozšírili sme pôsobnosť úradu aj na samosprávu, regionálnu aj miestnu. K tomuto bolo treba prispôsobiť aj zákon o Najvyššom kontrolnom úrade č. 39/1993. Vzhľadom na to, že tieto zákony nešli spolu, sme trošku v časovej tiesni a tá technická realizácia výkonu kontrolnej činnosti na samospráve dnes nie je dobre popísaná, preto prichádzame s touto novelou. Táto novela ďalej umožňuje Najvyššiemu kontrolnému úradu dostávať lepšie a priamejšie informácie o vývoji rozpočtového hospodárenia na všetkých kontrolovaných subjektoch, pretože by mu umožnila vstupovať priamo do tých častí informačných systémov, ktoré sa týkajú oblastí, ktoré Najvyšší kontrolný úrad môže kontrolovať, a prístupu do Štátnej pokladnice, kde by kontrola čerpania zo štátneho rozpočtu bola oveľa priamejšia a presnejšie kontrolovateľná. Okrem toho po dohode s Najvyšším kontrolným úradom je tu ešte niekoľko ďalších spresnení menšieho významu, či už v odkazoch pod čiarou, alebo v niektorých nepresnostiach, ktoré sa objavili, keď prišlo na NKÚ prakticky nové vedenie. Týmto sa na vás obraciam, aby sme podporili tento predkladaný návrh zákona a umožnili efektívnejší výkon kontrolnej činnosti. Ďakujem pekne.
Šimečka, Michal, podpredseda NR SR (2024-01-08):
Ďakujem veľmi pekne. Pán poslanec Pročko.
Blanár, Juraj, podpredseda NR SR (2022-11-10):
Ďakujem, pán poslanec. Žiadna faktická poznámka, takže môžeme pristúpiť k ďalšiemu prihlásenému pánovi poslancovi Milošovi Svrčkovi a po ňom sa pripraví pani poslankyňa Petra Hajšelová. Nech sa páči, pán poslanec Svrček, máte slovo.
Richter, Ján, minister práce, sociálnych vecí a rodiny SR (2014-11-28):
Ďakujem pekne za slovo. Podľa zákona č. 461/2003 Z. z. o sociálnom poistení a v znení neskorších predpisov dozorná rada je dozorný orgán a kontrolný orgán Sociálnej poisťovne. Členov dozornej rady, s výnimkou predsedu, volí a odvoláva Národná rada Slovenskej republiky. Za člena dozornej rady môže byť navrhnutá a zvolená fyzická osoba, ktorá má spôsobilosť na právne úkony v plnom rozsahu, je bezúhonná a má skončené vysokoškolské vzdelanie 2. stupňa. Bezúhonná fyzická osoba je fyzická osoba, ktorá nebola právoplatne odsúdená za trestný čin. Na základe uvedeného je Národnej rade Slovenskej republiky predložený návrh na odvolanie a voľbu dvoch zástupcov navrhnutých vládou Slovenskej republiky za členov Dozornej rady Sociálnej poisťovne. Navrhnutý kandidát bezúhonnosť preukázal výpisom z registra trestov zo 16. októbra 2014. Ak to mám veľmi jednoducho povedať, už terajší pán predseda Národnej rady pán Pellegrini v tom čase ako štátny tajomník ministerstva financií plnil úlohu člena Dozornej rady. Dnes navrhujeme, aby terajší, aktuálny štátny tajomník zobral zaňho túto funkciu. To je všetko. Ďakujem.
Jurinová, Erika, podpredsedníčka NR SR (2014-02-06):
Ďakujem, pán poslanec. Ďalej je prihlásený do rozpravy k bodu interpelácie alebo odpovede na interpelácie pán poslanec Hlina. Máte slovo, nech sa páči.
Jurinová, Erika, podpredsedníčka NR SR (2012-09-12):
Ďakujem, pán poslanec. Ďalší písomne prihlásený do rozpravy pán poslanec Beblavý. Nech sa páči. Prepáčte, zabudla som, ale pán minister požiadal o slovo. Nech sa páči.
Bugár, Béla, podpredseda NR SR (2011-06-30):
Ďakujem. Teraz dávam slovo spoločnému spravodajcovi, ktorého určil navrhnutý gestorský výbor pre zdravotníctvo, predsedovi výboru Viliamovi Novotnému. Nech sa páči.
Laššáková, Jana, podpredsedníčka NR SR (2012-09-12):
Na vystúpenie pána poslanca s faktickou poznámkou dvaja páni poslanci. Končím možnosť prihlásiť sa s faktickými poznámkami. Pán poslanec Přidal, nech sa páči.
Pellegrini, Peter, predseda NR SR (2024-02-16):
Pani poslankyňa Marcinková.
Hrnčiar, Andrej, podpredseda NR SR (2016-11-28):
Ďakujem, dávam slovo spoločnému spravodajcovi z výboru pre sociálne veci poslancovi Jozefovi Burianovi, aby informoval Národnú radu o výsledku rokovania vo výboroch a aby odôvodnil návrh a stanovisko gestorského výboru.
Hrnčiar, Andrej, podpredseda NR SR (2017-02-02):
Ďakujem. Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Pétrovi Vörösovi, aby informoval Národnú radu. Nech sa páči.
Krištúfková, Petra, poslankyňa NR SR (2018-12-03):
Síce veľmi pekne hovoríte, aj to pekne znie, ale dôkaz toho, že ste to nezvládli, je to, že obedy zadarmo od januára nebudú. Kto chce, hľadá spôsoby, kto nechce, hľadá dôvody. Alebo kde je vôľa, tam je cesta. Všetky ostatné argumenty tu už boli povedané.
Bugár, Béla, podpredseda NR SR (2017-06-14):
Nech sa páči, prezentujme sa a hlasujeme. (Hlasovanie.) Prítomných 135 poslancov, za 134, 1 nehlasoval. Návrh sme odsúhlasili. Nasleduje hlasovanie v prvom čítaní o návrhu poslancov Petráka, Chomu a Pfundtner na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku (tlač 573). Nech sa páči, pán poslanec Ďurovčík, ako spravodajca uveďte hlasovania. (Hlasovanie o návrhu poslancov Národnej rady Slovenskej republiky Ľubomíra Petráka, Igora Chomu a Edity Pfundtner na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 573.)
Droba, Juraj, poslanec NR SR (2014-11-25):
Ďakujem kolegovi Mirovi Beblavému, takisto ďakujem kolegovi Mirovi Kadúcovi. Stotožňujem sa s tým, čo odznelo. Ja, na rozdiel od Mira Beblavého, som pripravený podporiť nového predsedu Národnej rady svojím hlasom bez toho, aby som kládol podmienky, ale s tým, že ocením a budem rád, ak sa nový predseda Národnej rady bude zaoberať vážne tými vecami, ktoré spomenul kolega Beblavý. So všetkými tromi sa stotožňujem. Najviac mi na srdci asi leží nový predseda NKÚ ako nezávisle rešpektovaná autorita na Slovensku. Pán kolega Pellegrini, vy budete mať šancu za ten rok a pol vybudovať a nechať nejaký odkaz a je len na vás, aký ten odkaz bude. Takže strana SMER, ktorá má legitímne právo vychádzajúce z volieb na pozíciu predsedu Národnej rady, si myslím, že urobila dobrý výber vo svojich radoch. A ja som pripravený vám dať šancu v zmysle dania môjho hlasu. Nieže by na ňom nejako záležalo, ale berte to z mojej strany ako prejav politickej kultúry, ktorú si myslím, že musíme postupne do tejto inštitúcie vrátiť, lebo v posledných mesiacoch sa to naozaj zvrhávalo tam, kde som to nerád videl. A nieže by som bol niekedy veľmi hrdý na povolanie poslanca, lebo to malo také nánosy, že už bolo ťažké niekedy aj medzi ľudí chodiť, ale myslím si, že je na nás, aby sme túto reputáciu aspoň troška zlepšili. Z mojej strany toľko. Dám vám hlas. Ďakujem.
Zmajkovičová, Renáta, podpredsedníčka NR SR (2012-05-11):
S faktickou poznámkou jeden pán poslanec. Uzatváram možnosť faktických poznámok. Pán poslanec Kaník.
S. Kahanec, poslanec: (2007-11-26):
No, veď máte úplne bezproblémový legálny priestor na to, aby ste hlasmi koalície odhlasovali svoje rozhodnutie k petícii, k zákonu a je pre mňa nepochopiteľné takého zaraďovanie petícií. Toto, čo tu spomínal pán poslanec Brocka, nemožno nazvať ináč ako arogancia moci bez toho, aby ste využili  vaše legálne mandáty, ktoré ste získali vo voľbách. Ja som zvedavý, či tieto mandáty vám dajú občania aj do budúcnosti, keď sa takýmto spôsobom správate a vaše skutky sa na hony líšia od vašich slov a sľubov. Ďakujem pekne.
Jurinová, Erika, podpredsedníčka NR SR (2013-12-12):
Pán minister životného prostredia tu je, tak môžete pokračovať vo vyjadrení nespokojnosti s odpoveďou na interpeláciu.
Dostál, Ondrej, poslanec NR SR (2016-09-23):
Pán poslanec Suchánek, tak toto je presne to, čo napadá pri tejto debate aj mne. A ak sa niekomu, kto pozoruje túto rozpravu, zdá, že je akási pomalá, nedôsledná a nezáživná, možno až prispatá, tak ono to má dva dôvody. Jeden dôvod je, samozrejme, ten, že sú tu takmer výlučne opoziční poslanci, že vládna koalícia sa na to opäť raz vykašľala, tak ako sa to deje pri mnohých návrhoch zákonov, dokonca aj pri niektorých vládnych návrhoch zákonov, že veci prejdú bez toho, aby sa k nim ktokoľvek vyjadril. Ale ten druhý dôvod ste presne pomenovali vy vo svojom vystúpení a ten spočíva v tom, že my tu teraz vlastne diskutujeme o niečom, čo bolo aktuálne, živé, nové v júni, koncom júna, maximálne začiatkom júla. Teraz prešli tri mesiace, objavili sa nové informácie, ľudia, ktorí mali potrebu sa vyjadriť k tej téme, sa k tej téme už vyjadrili, verejnosť je už z tej kauzy unavená, už nie je schopná sledovať, čo všetko nové sa tam objaví, a teraz my tu v parlamente máme o tej téme diskutovať a tá diskusia má byť záživná, má byť taká, aby k niečomu viedla, aby to nebola len čistá formalita. Ale takto sa naozaj nedá diskutovať o aktuálnych veciach štvrťroka po tom, ako sa aktuálnymi stanú.
Fecko, Martin, poslanec NR SR (2017-12-13):
Ďakujem pekne. Áno, pán kolega, ako si hovoril, že je to potrebné, tá dvojkolová voľba, aby sme zabránili tým nastrčeným kandidátom, pretože začínal kalkul taký, že neskutočný, hej. Už nehovorím o finančných a ďalších veciach okolo toho. A myslím si, že to by malo byť zmysel tých volieb, aby ten volič pocítil, že ten kandidát je ten, ktorý proste je ten najtransparentnejší, ktorých ľudia si zvolili. Samozrejme, optimum by bolo, keby prišlo voliť podľa mňa 90 a viacej percent, pretože vtedy by sa prejavila vôľa národa. To znamená, že či sme hlúpy, alebo múdry národ. Keď príde 13 percent, 20 percent, 30 percent, u mňa to nie je transparentné, u mňa to je proste iba tí, ktorí iba zo zotrvačnosti chodia voliť. Dúfam, že raz sa dožijeme toho, že budeme tam mať 80-, 70-, 90-percentnú účasť. Áno, hovoril si, že dvojkolový systém prekvapenia vylučuje. Myslím si, že to sme už hovorili tu stále, a som rád, že tak si konzistentný aj v tých svojich úvahách, ktoré si predkladal v týchto zákonoch aj v ďalších, ktoré sme tu mali. Jofo, my sme spolu začínali, takže chcem tiež poďakovať za tú sedemročnú prácu. Myslím, že boli časy aj dobré, aj zlé. Stále sme si vedeli pozrieť do očí, povedať si pravdu. Takže držím ti palce, aby si nesklamal a aby sme ukázali tým aj v Trnavskom kraji tú nádej na konci tunela, ktorá tu je, a aby sme raz mohli povedať, že sme tento život neodbili len tak halabala, aj sme niečo pre tých ľudí urobili. Takže pevné zdravie, božie požehnanie ti prajem. Ďakujem pekne.
P. Paška, predseda NR SR: (2009-10-22):
(Hlasovanie.) 140 prítomných, 118 za, 2 proti, 13 sa zdržali, 7 nehlasovalo. Návrh sme schválili.
Zajac, Pavol, poslanec NR SR (2014-12-11):
Vážená pani predsedajúca, vážené dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a výbor pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní. Pani predsedajúca, prosím, otvorte rozpravu.
Pleštinská, Zita, poslankyňa NR SR (2020-12-04):
Ďakujem, pán predsedajúci. Vážený pán minister, vážený kolega Tomáš, opäť rovnaká rétorika, obedy zadarmo, 13. dôchodky a opäť dokola, dokola. Pán minister Milan Krajniak vám na pôde tohto parlamentu už niekoľkokrát vysvetlil, že obedy zadarmo nielenže neberieme, ale ich výšku zvyšujeme z 1,20 na 1,30. Rodičom pracujúcim dávame príspevok, aby sme, aby sami rozhodli, či sa deti budú stravovať doma alebo v školskej jedálni. Pre deti rodičov nepracujúcich obedy zadarmo zostávajú. Strana SMER sľubovala dôchodky už v roku 2010. O koľko prišli dôchodcovia? My sme ich neobrali, my im dávame, my im pridávame. Nehovoriac my v samospráve, ktorí sme neboli vo vašej strane SMER, sme pri zavedení obedov zadarmo mali hlavu v smútku, odkiaľ zobereme peniaze na rekonštrukciu kuchyne a platy zamestnancov. Prosím, nezavádzajte ľudí, nešírte klamstvá, hovorte pravdu.
Číž, Miroslav, podpredseda NR SR (2015-09-17):
S reakciou pán poslanec Mihál má slovo.
Zmajkovičová, Renáta, podpredsedníčka NR SR (2013-02-14):
Poprosím poslancov, ktorí nechcú zostať v rokovacej sále, aby ju opustili, aby sme mohli dať priestor faktickým poznámkam. Pani poslankyňa Nicholsonová.
Jurinová, Erika, podpredsedníčka NR SR (2015-05-26):
Pán poslanec Vašečka.
A. Szögedi, poslankyňa: (2009-12-03):
Ja hovorím o súčasnom stave a preto som sa aj pýtala. Ja mám tiež čísla pred sebou, a to presne k 26. novembru. Je to Banskobystrický kraj. Ste ma uspokojili v tom, že teda už výberové konania prebehli a proste by sa ten stav mal zlepšiť, lenže v súčasnosti a teraz poukážem na školy s vyučovacím jazykom slovenským, myslím, základné školy, v prvom ročníku priemer učebníc je 61,1; takže chýbajú tam v podstate len tri učebnice, by som tak povedala. V druhom ročníku je to už ale oveľa horšie. Je to len 38,4 % a tam chýbajú také dôležité učebnice, ako je čítanka, matematika I. a II. časť a proste mnohé iné a v siedmom ročníku, čo je druhý reformný ročník, tam je dodávka učebníc pre základné školy s vyučovacím jazykom slovenským 7,7 %. Tu hovorím o tom, že je len jedna učebnica geografie, ktorá je dodaná. Takže ja som sa pýtala preto, že v súčasnosti je takýto stav a verte mi, pán minister, že ani učiteľská, ani rodičovská verejnosť a na stredných školách, by som tak skôr povedala, ani študenti nie sú spokojní s týmto stavom. Viem, že to nie je jednoduchý proces. Uznám, že naozaj treba vytvoriť v každom reformnom ročníku nové učebnice s novým obsahom. Ale by som sa tak rada opýtala teda, ste ma ubezpečili, že budúci rok reformné ročníky, ktorých sa prvýkrát teda dotkla... (Vystúpenie prerušené časomerom.)
Glváč, Martin, podpredseda NR SR (2017-06-21):
Pán poslanec Ivan.
Glváč, Martin, podpredseda NR SR (2017-12-08):
Ďakujem. Otváram všeobecnú rozpravu. Do rozpravy som dostal dve písomné prihlášky za kluby, za klub OĽANO pán poslanec Matovič, za klub SMER – SD pán poslanec Petrák a potom normálne prihlásení: pán poslanec Beblavý, Heger, Gaborčáková a Suchánek. Nech sa páči, pán poslanec Matovič.
Jurinová, Erika, poslankyňa NR SR (2017-03-23):
Ďakujem pekne. Áno, národ poznáš podľa kultúry a máme medzi sebou mnohé skvosty, o ktorých nevieme, a možnože jediný spôsob, ako sa môžeme k nim dostať a dozvedieť sa o nich práve pred, pre, práve podporou, ktorú budeme venovať, finančnou podporou, ktorú budeme venovať ľuďom, ktorí sa týmto otázkam venujú. Som presvedčená o tom, že vytvoriť takýto fond má zmysel, veľký zmysel. Berem to ako veľký krok vpred. Som úplne súhlasná s tým aj, že tie percentá sú stanovené pomerne podľa veľkosti národnostných menšín. Ja len možnože tak prakticky alebo realisticky, že či budeme, či dokážeme naozaj tú nezávislosť zagarantovať alebo nezávislosť tých ľudí a to, aby sa opäť nestalo zdrojom možnože nejakých nedobrých príjmov, nevieme zagarantovať zákonom. Takže len dúfam, že budú naozaj vybratí ľudia, pretože ich menuje pán minister kultúry, že budú vybraní tí najsprávnejší, tí tak, aby sa tie peniaze len neprelievali. A som za to, aby sa naozaj podporoval akýkoľvek kultúrny prvok v našej aj v kultúre národnostných menšín. Ešte posledná poznámočka. Systém je naozaj prepracovaný, vyzerá veľmi pragmaticky, ten mechanizmus prideľovania finančných prostriedkov vyzerá veľmi dôveryhodne, otázka, že či nespotrebuje zbytočne veľa prostriedkov na svoju vlastnú existenciu, keďže sa tam z toho, koľko pracovníkov sa bude tomu venovať. To len taká moja otázka.
Kerekréti, Ján, poslanec NR SR (2022-03-17):
Ďakujem pekne. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 932. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady v č. 967 z 25. februára 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2022-05-05):
Prosím, pán podpredseda, aby ste v limite 15 minút odpovedali na otázky adresované predsedovi vlády. Prvá otázka je od pána poslanca Filipa Kuffu a znie: „Pán premiér, koľko miliónov litrov pohonných hmôt bolo doposiaľ zaslaných Ukrajine v rámci vojnového konfliktu?“ Pán podpredseda, nech sa páči, máte päť minút na odpoveď.
P. Hrušovský, predseda NR SR: (2005-09-21):
M. Maxon, poslanec: Ďakujem pekne za slovo. Pán minister, už niekoľkokrát ste nás presvedčili o vašich geniálnych schopnostiach komunikovať aj s dvoma alebo tromi partnermi a súčasne počúvať predkladateľa alebo poslanca Národnej rady. Dovoľte mi, pán minister, aby som si overil túto vašu mimoriadnu schopnosť a chcem vás poprosiť, aby ste mi zodpovedali, aká je podľa názoru pána poslanca Hoptu predpokladaná dostupnosť služieb Úradu verejného zdravotníctva, ak by sa uplatnil váš zákon?
Laurenčík, Milan, podpredseda NR SR (2020-09-02):
(Odznelo mimo mikrofónu: „Na vaše vystúpenie evidujem dve faktické poznámky. Prvý je pán poslanec Ondrej Dostál.“. Reakcia z pléna.) Ďakujem veľmi pekne. Prepáčte, že som omylom stlačil iné tlačítko. Pán podpredseda, na vaše vystúpenie sú dve faktické poznámky. Prvou je pán poslanec Ondrej Dostál. Nech sa páči.
Hraško, Igor, poslanec NR SR (2012-05-03):
Ďakujem pekne, pani predsedajúca. Pán kolega, spomínali ste, že je ťažké uveriť, že sa naplnia ciele programového vyhlásenia vlády. Človek sa naozaj môže polepšiť. Žiaľ, je to v ojedinelých prípadoch. Preto mi je ťažké aj uveriť tomu, že táto vláda môže zagarantovať pozitívne riešenia v tomto volebnom období, ak má vo vláde a na úradoch v podstate väčšinu tých istých ľudí, ktorí nič pozitívne pre túto krajinu nepriniesli už vo svojom štvrtom volebnom období a v podstate v programovom vyhlásení má, dá sa povedať, väčšinu tých istých cieľov. Ďalej ste mohli kľudne zdôrazniť ešte viac ten druhý pilier, ktorý je tu už teraz viac pertraktovaný, pretože ja mám len jednu istotu v živote. Len to, čo mám doma, to sa mi sa počíta. Ktorá sociálna vláda mi zagarantuje o 25 rokov primeraný dôchodok, keď ja pôjdem do dôchodku? Mne žiadna. Ale to, čo si sporím teraz, aj keď momentálne bez veľkého zisku, tak to sú moje peniaze, ako už bolo spomínané, sú to peniaze mojej rodiny v prípade, že sa toho dôchodkového nedožijem. Prečo už predchádzajúca Ficova vláda nezriadila takzvanú nejakú štátnu dôchodkovú správcovskú spoločnosť, keď chcela garantovať ľuďom svoje vklady. To mohlo byť riešenie, ale nie siahať na peniaze, ktoré už ľudia doteraz sporia. Ďakujem pekne.
J. Vaľová, poslankyňa: (2009-03-10):
A druhú vec by som chcela povedať, že ja sa plne stotožňujem s pánom predsedom Paškom, predsedom parlamentu, že zvolal normálnu schôdzu rokovania, pretože ak jednoducho, ak sú tam zákony, ktoré by mohli prísť do platnosti skôr a boli doručené do Národnej rady a mohli by pomôcť občanom, a ja prečítam ten zákon, kde je jasne napísané, je to ochrana zdravia ľudí v znení neskorších predpisov a je to zákon o posudzovaní a kontrole hluku na vonkajšom prostredí a nevidím na tom nič zlé, že to skôr bude platiť a že sme nečakali do aprílovej schôdze. Ja neviem, čo vidíte na tom zlého, že takýto zákon príde skôr do platnosti?! Ďakujem.
T. Cabaj, podpredseda NR SR: (2009-09-11):
Slovo má v rozprave pán poslanec František Mikloško, pripraví sa pán poslanec Ján Rusnák.
Gy. Juhász, poslanec: (2009-04-16):
Ďakujem pekne.
Laššáková, Jana, podpredsedníčka NR SR (2015-12-04):
Nech sa páči, pán poslanec Lipšic, máte slovo. Pán poslanec vystupuje za klub OĽaNO.
R. Kaliňák, podpredseda vlády a minister vnútra SR: (2009-12-10):
Čiže, neprítomný je minister pôdohospodárstva Vladimír Chovan, je na pracovnej ceste v Paríži, zastupuje ho pán minister životného prostredia Medveď. Podpredseda vlády pre vedomostnú spoločnosť, európske záležitosti, ľudské práva a národnosti Dušan Čaplovič je na zasadnutí Rady pre národnostné menšiny, ale nie sú naňho ani otázky. Minister zahraničných vecí – takisto nie sú naňho adresované žiadne otázky. Skončil som, pán predsedajúci.
Madej, Róbert, poslanec NR SR (2012-05-16):
Ďakujem veľmi pekne. Vážená pani podpredsedníčka, vážený pán predkladateľ, vážené panie poslankyne, páni poslanci, Ústavnoprávny výbor Národnej rady Slovenskej republiky ma uznesením z 2. mája 2012 určil za spravodajcu k návrhu poslancov Národnej rady Slovenskej republiky Richarda Sulíka, Juraja Miškova, Ľubomíra Galka a Daniela Krajcera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Navrhovatelia v dôvodovej správe charakterizujú navrhovaný ústavný zákon ako súladný s medzinárodnými zmluvami, ktorými je Slovenská republika viazaná. Poukazujú na skutočnosť, že návrh nebude mať v tomto VI. volebnom období žiadny vplyv na rozpočet verejnej správy, a ďalej konštatujú, že nebude mať vplyv na životné prostredie, podnikateľské prostredie a informatizáciu spoločnosti. Pripojená doložka zlučiteľnosti návrhu právneho predpisu s právom Európskej únie spĺňa náležitosti určené v čl. 3 legislatívach pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskej únie, ani obsiahnutá v judikatúre Súdneho dvora Európskej únie. Osobitná časť dôvodovej správy obsahuje odôvodnenie ustanovení navrhovaného ústavného zákona. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave odporučí uvedený návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. apríla 2012 pod číslom 21 navrhujem, aby návrh ústavného zákona prerokovali všetky výbory Národnej rady Slovenskej republiky okrem mandátového a imunitného výboru, Výboru Národnej rady pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti NBÚ, osobitného kontrolného výboru na kontrolu činnosti SIS, osobitného kontrolného výboru na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 30 dní a gestorský výbor do 32 dní od prerokovania návrhu ústavného zákona v Národnej rady Slovenskej republiky v prvom čítaní. Pani predsedajúca, prosím, aby ste otvorili rozpravu. Ďakujem pekne.
Marosz, Ján, poslanec NR SR (2017-06-21):
Ďakujem za slovo. Pripájam sa ku kolegyni Jurinovej a chcem poďakovať predsedovi správnej rady za jeho činnosť. Domnievam sa, že svojou činnosťou, svojou aktivitou, svojou osobnosťou prerástol tých, ktorí ho do tejto funkcie nominovali. Podobne ako včera pri voľbe generálneho riaditeľa RTVS, tak je to niečo obdobné, že nominant strany SMER sa vykľul na odborníka, ktorý je aktívny, ktorý prináša zmeny a ktorý si robí naozaj zodpovedne bez akýchkoľvek vplyvov a tlakov svoju prácu. Za toto vám patrí vyjadrenie našej úcty, naše poďakovanie. A veríme, že raz Slovensko naozaj dozreje a takíto ľudia ako vy budú mať ešte čo povedať pre všetkých občanov Slovenskej republiky v zápase za spravodlivosť. Ďakujem.
Číž, Miroslav, podpredseda NR SR (2014-12-12):
Slovo má pán poslanec Senko.
Kollár, Boris, predseda NR SR (2021-06-23):
Ospravedlňujem sa. Šőlőš. Ešte raz Szőllős.
Jurinová, Erika, podpredsedníčka NR SR (2013-06-25):
S reakciou na faktické poznámky pán poslanec Novotný.
Sulík, Richard, predseda NR SR (2011-05-26):
S faktickými poznámkami sa prihlásili ôsmi poslanci, ôsmi... Správne? Uzatváram možnosť. A slovo má pán poslanec Pado.
Laššáková, Jana, podpredsedníčka NR SR (2012-11-06):
Pán poslanec Fecko, nech sa páči.
Číž, Miroslav, podpredseda NR SR (2015-11-25):
Teraz vystúpi v rozprave pani podpredsedníčka Jurinová, pripraví sa pán poslanec Huba.
Grendel, Gábor, podpredseda NR SR (2020-11-25):
Pán poslanec Ferenčák.
Blaha, Ľuboš, podpredseda NR SR (2023-12-08):
Pán poslanec Jozef Hajko.
Ľ. Jahnátek, minister hospodárstva SR: (2010-03-03):
Cieľom predloženého návrhu je zriadiť samostatný subjekt – 100-percentnú dcérsku spoločnosť SEPS-u, a. s., tzv. organizátora krátkodobého trhu s elektrinou, ktorý výkonom svojich činností zabezpečí zvýšenie transparentnosti trhu s elektrinou a plnenie opatrení súvisiacich so zabezpečením rovnosti podmienok pre všetkých účastníkov trhu a s prevenciou pred zneužívaním dominantného postavenia na trhu. Zámerom tiež je rozšíriť v budúcnosti pôsobnosť tohto nového subjektu o oblasť správy merania a zberu dát v rámci celej elektrizačnej sústavy Slovenskej republiky a vykonávania centrálnej fakturácie poplatkov súvisiacich s jej prevádzkou. Je to spôsob, akým sa dosiahne odčlenenie základných procesov súvisiacich s prevádzkovaním prenosovej sústavy, čím sa zabezpečí väčšia efektivita pri riadení hlavných procesov. Ďalej sa zlepšia podmienky pre zmenu dodávateľa elektriny, pre zvýšenie hospodárskej súťaže pri jej dodávke, čo v konečnom dôsledku bude mať pozitívny dopad na odberateľov elektriny. V zákone č. 656/2004 Z. z. o energetike predloženým návrhom ministerstvo hospodárstva zároveň mení a dopĺňa ustanovenia týkajúce sa oblasti výroby elektriny zo slnečnej energie, a to tak, aby výstavba takýchto zdrojov bola regulovaná prostredníctvom osvedčení o súlade investičného zámeru pri výstavbe energetického zariadenia. Tieto osvedčenia bude vydávať ministerstvo hospodárstva v súlade so stanoviskom prenosovej a distribučnej sústavy a regulačného úradu. Vydávanie týchto osvedčení sa ale nebude týkať inštalácií na budovách s celkovým inštalovaným výkonom do 100 kilowattov. V návrhu sa ďalej stanovujú podmienky pre výrobu elektriny z iných primárnych energetických zariadení, pre ktoré nebude potrebné tieto osvedčenia žiadať. Do zákona sa tiež dopĺňajú ustanovenia týkajúce sa podmienok preukazovania odbornej spôsobilosti pre podnikanie v energetike, ktoré vyplynuli z aplikácie zákona v praxi. Článkom II návrhu zákona ministerstvo rieši zmenu tých ustanovení zákona o regulácii v sieťových odvetviach, ktoré vyplývajú zo zmien navrhovaných v článku I, ktoré sa výlučne týkajú činnosti organizátora krátkodobého trhu s elektrinou. Vážený pán predsedajúci, vážené panie poslankyne, páni poslanci, dovoľujem si vás požiadať o podporu predloženého návrhu zákona. Ďakujem.
Danko, Andrej, predseda NR SR (2019-12-03):
Prosím, prezentujme sa a hlasujeme. (Hlasovanie.) Prítomných 143 poslancov, za 72, proti 22, zdržalo sa 40, nehlasovali 9. Konštatujem, že sme návrh schválili.
Martvoň, Anton, poslanec NR SR (2015-01-27):
Dobrý deň prajem, vážený pán predseda, vážený pán minister, vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k predmetnému návrhu zákona. Návrh zákona spĺňa po formálnoprávnej stránke všetky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre ľudské práva a národnostné menšiny. Ako gestorský navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy, tak ako bolo povedané, zosúlaďuje sa naša úprava s právom EÚ a ako spravodajca určený navrhnutým gestorským výborom odporúčam preto, aby Národná rada SR po všeobecnej rozprave sa uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na jeho prerokovanie vo výboroch v zmysle uvedeného rozhodnutia predsedu Národnej rady. Vážený pán predseda, prosím vás, otvorte všeobecnú rozpravu.
Paška, Pavol, predseda NR SR (2014-05-29):
(Hlasovanie.) 138 prítomných, 81 za, 4 proti, 53 sa zdržalo. Tieto body sme schválili.